Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18526

15. A bevezető és futópálya fények fényerő szabályozása 15.1 A fények láthatósága a fény és a háttér közötti kontraszt-hatástól függ. Ahhoz, hogy a fényt a repülőgépvezető nappal megközelítés végrehajtása során használni tudja, annak legalább 2000, vagy 3000 cd fényerővel kell világítania és a bevezető fényrendszer esetében kívánatos a 20 000 cd fényerő. Erős nappali világosságban bekövetkező köd esetén esetleg nem lehet olyan nagy fényerőt biztosítani, amely használható lehet. Ezzel szemben, sötét éjszaka alkalmasnak és elegendőnek találhatják a 100 cd fényerőt a bevezető fénysor és az 50 cd fényerőt a futópálya szegélyfények használatára. Még ebben az esetben is előfordult, hogy a fények közelsége miatt a repülőgépvezetők néha panaszkodtak arról, hogy a szegélyfények túlságosan erősek. 15.2 A ködben a fényszóródás igen nagyfokú. Éjszaka a szétszórt fény olyan nagymértékben növeli a köd erősségét (fényesség) a megközelítési területen és a futópályán, hogy 2000 — 3000 cd fényerő fölött már csak igen kis mértékű látás (távolság) javulás tapasztalható. Amikor a fényerőt éjszaka annak érdekében növelik, hogy a fényeket minél távolabbról meg lehessen látni, azt nem szabad olyan nagyra fokozni, hogy a távolság csökkenésével a fények a repülőgépvezetőt vakítsák. 15.3 A fentiekből nyilvánvaló a repülőtéri fényrendszer fényerő szabályozásának fontossága az uralkodó körülmények alapján annak érdekében, hogy biztosítsák a fényrendszer legjobb hatásfokú felhasználását a repülőgépvezető (el)vakítása nélkül. A megfelelő fényerő beállítás minden egyes esetben a háttérvilágítástól, valamint a látástávolságtól függ. A különböző környezeti körülmények között kiválasztandó fényerővel kapcsolatos útmutató a Repülőtér Tervezési Kézikönyv 4. részében található.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes